Sigade Aafrika katk (SAK) jõudis Eestisse 2014. aastal. Üle seitsme aasta on nii seapidajad, jahimehed kui ka riik ühiselt pingutanud, et piirata haiguse levikut metssigade populatsioonis ning takistada selle levikut seafarmidesse.
#000001
Vahepeal võis tunduda, et oleme viiruse leviku seljatanud või siis vähemalt tugevalt piiranud selle levikut – ligi pooleteise aasta jooksul ei leitud Eesti metsadest mitte ühtegi SAKi viirusega nakatunud metssiga. 2020. aasta augustikuu viiruspositiivse metssea leid Raplamaal aga näitas selgelt, et võitlus ei ole veel läbi ning viirus ringleb edasi metssigade populatsioonis. Raplamaa viiruspositiivne siga ei jäänud aga ainukeseks. 2020. aasta detsembris leiti viiruspositiivseid metssigu ka juba Harjumaal ning Lääne-Virumaal. 2021. aastal leiti viiruspositiivseid metssigu ka juba Ida-Virumaal ning Võrumaal. Kokku tuvastati 2021. aastal 26 SAKi viirus positiivset metssiga. 2022. aasta esimesed kaheksa nädalat ei näita mingit vaibumise märki. Selle aja jooksul on PTA tuvastanud juba 12 viiruspositiivset metssiga – pool terve eelmise aasta leidudest. Leiud pärinevad Harjumaalt, Ida- ja Lääne-Virumaalt ning Võrumaalt.
#000002
SAKi leviku piiramiseks metssigadel on väga tõhus meede – metssigade arvukuse vähendamine. Seega peaks jahihooaja jooksul küttima metssigu nii palju kui vähegi võimalik üle terve Eesti – iga kütitud metssiga vähendab metssigade vahelisi kontakte ning aitab seeläbi takistada viiruse jõudmist seafarmidesse. Metssigade küttimine katku levikut ennetavatel eesmärkidel on tunduvalt mõistlikum tegevus ka jahinduslikust seisukohast. Loomade ennetav ära küttimine on ulukiressursi kasutamise seisukohast oluliselt mõistlikum, võrreldes hilisema kõrgest asustustihedusest ja haiguse levikust tingitud tagajärgedega tegelemisega (sh korjuste matmisega).
#000003
Piiramaks metssea asurkonna poegimise perioodi (aprill) eelset suurust ja takistamaks metssea arvukuse edasist tõusu, kutsume ülesse kõikide jahipiirkondade jahimehi, sõltumata sellest, kas 2021 jahihooajaks määratud küttimismahud täideti või mitte, jätkama intensiivse metssigade küttimisega ka märtsis. Lumikatte jätkuv olemasolu suuremas osas Eestist peaks seda kindlasti soosima. Samuti tuletame meelde, et kuni märtsi lõpuni võib metsseajahis kasutada ka jahikoeri.
#000006
Lindude gripp levib mitmel pool Euroopas
#000008
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000012